ร้านนี้อยู่หน้าม.มหิดล ในซอย แถวๆกับสลัมบาเรย์ ที่มีหอพักเยอะๆ ดูป้ายหน้าร้านและบรรยากาศดูเหมือนจะหรูๆหน่อย ราคาน่าจะแพง แต่พอเข้าไปลองเปิดเมนูดูกลับไม่แพงเลย ราคาถูกกว่าร้านอื่นๆตามหน้าม.ทั่วไปอีก อาหารจานเดียวตกอยู่ประมาณจานละ 45-50 บาท เมนูมีให้เลือกหลายอย่างทั้งอาหารอีสาน ไทย ญี่ปุ่น เกาหลี เราไปกันเยอะ ตอนนั้นไปเลี้ยงสาย ก็เลยสั่งแบบอาหารจานเดียวคนละจานแล้วให้ทำเป็นกับข้าวถ้วยใหญ่ๆมาอีก เมนูที่สั่งก็จะมีข้าวหมูเกาหลี ข้างทงคัตสึหมูชีส ตำไทยไข่เค็ม คอหมูย่าง แกงเขียวหวาน รสชาติอาหารทั้งหมด กลางๆ ไม่จัดมาก แต่ก็อร่อยดี แต่สำหรับกับข้าวถือว่าแปลกๆ อาจเพราะร้านนี้ขายอาหารจานเดียวก็เลยทำออกมาเหมือนเอากับที่ราดอาหารจานเดียวหลายๆจานมารวมในถ้วยใหญ่เฉยๆ เช่น แกงเขียวหวาน เป็นเนื้อไก้หั่นเต๋าชิ้นเล็กๆ กับน้ำแกงข้นๆ แต่ว่าที่เราชอบ คิดว่าอร่อยดีก็จะเป็นหมูทงคัตสึชีส กับหมูเกาหลี รสชาติอร่อย ส่วนส้มตำ บอกเลยรสมันแปล่งๆ ไม่ถึงรสเท่าที่ควร มีกลิ่นขมๆของมะละกอด้วย ถือยังไม่ผ่านนะคะ พูดถึงสภาพร้านสะอาดเรียบร้อย ดูหรูดี คนไม่แน่นร้าน แต่ว่าเปิดทีวีเสียงดังผิดกับบรรยากาศ ร้านปิดไวไปประมาณ 3 ทุ่มก็ปิดแล้ว การบริการดี แต่อาหารมาช้ามาก นั่งรออยู่นานเลย อาหารจานเดียวอร่อยค่ะ ????